Беларускі Калегіюм

Беларускі Калегіюм — форум для правядзення публічных лекцый і дыскусій, месца інтэлектуальнага і культурнага дыялогу, кантактаў і супрацоўніцтва з калегамі з сярэднееўрапейскіх і заходніх краін. Беларускі Калегіюм аб’ядноўвае навукоўцаў, журналістаў, людзей мастацтва і культуры, грамадскіх асобhttp://edu.adukatar.net/articles/belaruski-kalegiyum-prastora-yakaya-dae-bolsh-chym-adukacyyu . Калегіюм супрацоўнічае з Польскім Інстытутам у Мінску, выкладчыцкімі асяродкамі Варшаўскага і Львоўскага ўніверсітэтаўhttp://susvet.info/node/4158 .

 Гісторыя 
Беларускі Калегіюм быў створаны шэрагам няўрадавых беларускіх арганізацый і прыватных асоб у лістападзе 1997 года. Адукацыйная дзейнасць калегіума пачалася 1 кастрычніка 1998 года.

У 2013—2014 гадах перажываў крызісhttp://news.tut.by/society/388945.html .

З 2013 года кіраўніком установы з’яўляецца Ірына Дубянецкаяhttp://www.svaboda.org/content/article/25117889.html .

 Навучальныя праграмы 
Навучальныя праграмы ў Беларускім Калегіюме на 2015—2016 гг.:
 Журналістыка
 Найноўшая гісторыя
 Філасофія і літаратура
 Еўрапеістыка (пачалася у 2015 годзе http://palityka.org/2015/02/prahrama-eurapejski-sajuz-bielaruskaha-kaliegijuma/). Штогадовы набор звычайна адбываецца ў верасні-кастрычніку.

Апроч традыцыйных кірункаў выкладання на працягу навучальнага года адбываецца шэраг семінараў, спецкурсаў майстэрняў па фатаграфіі, палітычнай тэорыі, мастацкім перакладзе, літаратурныя слэмы http://budzma.by/news/zdziwlyac-i-khvalyavac-yak-10-maladykh-paetaw-slemilisya.html, дыскусііhttp://palityka.org/2014/04/dyskusiya-belaruskaga-kalegiyuma-chym-gandlyuyuc-belaruskiya-intelektualy-paspyaxova-prajshla-27-sakavika-2014-g/ і інш.

Калегіюм не мае сталага памяшкання. Заняткі адбываюцца ў розных месцах, найбольш часта ў Беларускім ПЭН-цэнтры.

 Прынцыпы 
 заходне- і сярэднееўрапейскія практыкі ў ажыццяўленні навучальнага працэсу і навуковых даследаванняў;
 сучасныя еўрапейскія навучальныя тэхналогіі;
 параўнальны навуковы і навучальны падыход;
 крытычнае мысленне і адукацыя, заангажаваныя ў беларускую культурную традыцыю і сучасную сітуацыю;
 каштоўнасці адкрытага і дэмакратычнага грамадства.

 Выдавецкая дзейнасць 
Беларускі Калегіюм актыўна займаецца выдавецкай дзейнасцю («ПрайдзіСвет», «Праўнік», «Макулатура» і «Паміж»).

 Выкладчыкі і выпускнікі 
 Алесь Анціпенка
 Андрэй Расінскі
 Аляксей Ластоўскі
 Валянцін Акудовіч
 Андрэй Хадановіч
і іншыя.

Сярод вядомых выпускнікоў журналіст Глеб Лабадзенка, паэтэса і перакладчыца Марыйка Мартысевіч, рэдактар часопіса перакладной літаратуры Юлія Цімафеева, пісьменніца Аксана Спрынчан, лаўрэаты прэміі «Дэбют» Наталка Харытанюк, Уладзь Лянкевіч і Андрэй Адамовіч, журналісты Сяргей Будкін, на аддзяленні гісторыі вучыўся палітолаг Андрэй Казакевіч і інш.

 Дадатковыя звесткі 
На працягу шэрагу гадоў у Вільнюсе выдаецца цыкл кніг, прасвечаных вядомым беларускім дзеячам пад назвай «Бібліятэка „Беларускі Калегіюм“»http://www.knihi.by/spis/knihi/seryja-biblijateka-bielaruski-kalehijum.

 Спасылкі 
 Афіцыйны сайт 
 Афіцыйная старонка ў Фэйсбуку
 Суполка ва Укантакце

Катэгорыя:Грамадскія арганізацыі Беларусі
Катэгорыя:Адукацыя ў Беларусі
Катэгорыя:З’явіліся ў 1997 годзе
Катэгорыя:1997 год у Беларусі